Lav et referat af nedenstående tekst:

Tekst:
- Jamen, der er ikke så meget at sige andet end, det er ikke så godt, men vi har styr på situationen. Sådan lyder det fra varehuschef i Kvickly Vestbyen, Tommy Vestergaard, efter en rotte torsdag aften kort før lukketid havde sneget sig ind i butikken. Rotten løb rundt på blandt andet sektionen med bland-selv-slik og skabte en kort overgang postyr i forretningen, der var fyldt med kunder lidt før klokken 21 torsdag aften. En af kunderne hev hurtigt mobiltelefonen frem og filmen en del af rottens færden. - Sådan er det jo i dag, alting bliver dokumenteret, og det er fint nok. Vi har intet gjort forkert, vi har fulgt alle retningslinjer og så videre, og jeg er ret overbevist om, at der er tale om en enkelt strejfer, siger Tommy Vestergaard. Butikken blev efterfølgende straks lukket, og skadedyrsbekæmpelsen tilkaldt. Rotten er indfanget, og der er ifølge varehuschefen ikke tegn på, at der skulle være flere rotter i forretningen. Sneg sig ind ad døren - Jeg tror, der er tale om, at rotten simpelthen bare er gået ind ad døren ligesom vores kunder. De er jo derude, rotterne, og så har den sneget sig ind i et kort øjeblik, da døren er gået op, siger Tommy Vestergaard. I Kvickly i Vestbyen er man fredag i gang med at gøre det hele rent, ligesom alt slik og øvrige varer, som man ved, rotten har været i nærheden af, er blevet smidt ud. Ligeså er det inventar, som rotten har løbet på. - Vi får gjort rent, og så håber vi på at kunne åbne igen lørdag, siger varehuschefen fra Kvickly i Vestbyen.

Referat:
En rotte sneg sig kort før lukketid torsdag aften ind i Kvickly i Vestbyen. Rotten løb gik rundt på blandt andet inventaret til  bland-selv-slik området. Butikken blev øjeblikkeligt lukket, men regner med at åbne igen i morgen lørdag.